Αριθμ. Πρωτ. 164 Αθήνα 19 Οκτωβρίου 2016

**ΘΕΜΑ:ΔΙΑΧΕΙΡΙΣΗ ΥΠΟΛΕΙΜΜΑΤΩΝ ΚΛΑΔΕΜΑΤΟΣ**

Αγαπητοί συνέταιροι,

Βρισκόμαστε στην ευχάριστη θέση να σας ενημερώσουμε ότι ο συνεταιρισμός μας, διαθέτει πλέον ολοκληρωμένη λύση, σύγχρονης και οικολογικής διαχείρισης των υπολειμμάτων κλαδέματος  από το σπίτι σας.

Τα προϊόντα κλαδέματος, θα θρυμματίζονται μπροστά από το σπίτι σας με την χρήση κλαδοθρυμματιστή, και στην συνέχεια θα συλλέγονται και  θα εναποτίθενται σε ειδικό χώρο για κομποστοποίηση.  Σκοπός μας είναι να πετύχουμε καθαριότητα και τάξη στο περιβάλλον μας, αναβαθμίζοντας την ποιότητα της ζωής μας και την αξία των ακινήτων μας.  Ήδη το πρόγραμμα βρίσκεται σε εφαρμογή στις πλατείες και τους κοινόχρηστους χώρους του συνεταιρισμού.

Για την διαχείριση των προϊόντων κλαδέματος από τον χώρο σας, το κόστος για την εργασία είναι 15€ την ώρα.  Μία ώρα, συνήθως επαρκεί για την επεξεργασία και αποκομιδή των υπολειμμάτων κλαδέματος ενός οικοπέδου.

Για να προγραμματίσουμε την συλλογή των προϊόντων κλαδέματος από το σπίτι σας, μπορείτε να καλέσετε έγκαιρα στο γραφείο του συνεταιρισμού την κ.Άννα Γαλάνη στο τηλ 22940 64361 ή να στείλετε email στο info@trikorynthos.gr.

Εκ μέρους του ΔΣ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΟΥΚΟΥΛΗΣ ΚΩΝ/ΝΟΣ ΚΥΡΙΑΚΟΠΟΥΛΟΣ ΓΙΑΝΝΗΣ